הפפירוס הגינקולוגי של קהון

הפפירוס הגינקולוגי של קהון (קרוי גם פפירוס רפואי פיטרי, Kahun Medical Papyrus, Lahun Medical Papyrus, או UC32057) הוא הטקסט הרפואי העתיק ביותר הידוע בהיסטוריה המצרית ואחד הטקסטים העתיקים ביותר בהיסטוריה של הרפואה. הפפירוס מתוארך ל-1825 לפני הספירה, בתקופת השושלת המצרית השתים עשרה, והוא נחשב למאמר הרפואי הראשון. הוא עוסק במתן תשובות לבעיות בריאות גינקולוגיות, הריון, פוריות וטיפולים שונים.

 היסטוריה 
פלינדרס פיטרי מצא את הפפירוס באל לאהון, בפיום שבמצרים, בשנת 1889. הוא תורגם לראשונה על ידי פרנסיס לוולין גריפית' בשנת 1893 ופורסם ב"הפפירוסים של פיטרי: פפירוסים היארטיים מקהון ומגורוב". (Please note the book pages run from back to front.) הפפירוס נמצא במוזיאון פיטרי לארכאולוגיה מצרית של יוניברסיטי קולג' לונדון. הפפירוסים הרפואיים המאוחרים יותר, פפירוס ברלין ופפירוס רמסאום IV, מכסים את אותם נושאים, ולעיתים קרובות מספקים אותם מרשמים .

 תוכן 
הטקסט מחולק לשלושים וארבעה מקטעים, כל אחד עוסק בבעיה ספציפית ומכיל אבחנה וטיפול. אין כל הצעות לפרוגנוזה. הטיפולים אינם כירורגיים. התרופות המתוארות מוכנסות לגוף באופן אוראלי, וגינלי, או דרך העור באמצעות עיסוי. הרחם נתפס כמקור לתחלואים, הבאים לידי ביטוי באיברים אחרים, ולכן נרשם טיפול באמצעות חיטוי הרחם באמצעות שמנים, קטורת או הרחה."Manuscript for the health of mother and child", translated by Steven Quirke, University College London

 אמצעי מניעה 
בטור 3, בשורה 6 של הפפירוס, מפורטת שיטה לאמצעי מניעה הכרוכה בשריפה או פיזור של גללי קרוקודיל. שיטה זו הובנה בטעות כהחדרת גללי קרוקודיל לצוואר הרחם. בטור 3, שורה 7 מתואר אמצעי מניעה אחר, הכולל טפטוף דבש ומלח נטרון על הרחם למניעת הריון.

 ראו גם 
 היסטוריה של הרפואה

 מקורות 

 Smith, Lesley. "The Kahun Gynaecological Papyrus: Ancient Egyptian medicine." Journal of Family Planning and Reproductive Health Care (2011): 54-55.

קישורים חיצוניים

 טקסט מלא


 הערות שוליים 

קטגוריה:גינקולוגיה
קטגוריה:היריון
קטגוריה:מצרים העתיקה
קטגוריה:המאה ה-19 לפנה"ס
קטגוריה:היסטוריה של הרפואה